Zainab Abubakar Alman
Zainab Abubakar Alman, tsohuwar ƴar majalisar dokokin jihar Gombe ce kuma babbar daraktar mata da ci gaban jama’a (ARC-P), a ƙarƙashin gwamnatin Muhammad Inuwa Yahaya.

Rayuwar farko da ilimi 
An haifi Alman a ranar 14 ga Janairu, 1965, a ƙaramar hukumar Kaltungo, jihar Gombe. Ta halarci Kwalejin Kimiyya da Fasaha ta Kaduna, inda ta samu Difloma ta ƙasa (OND) kan ci gaban al'umma a shekarar 1991.

Sana'a 
Alman tayi aiki da Hukumar Kula da Ma’aikata ta Jihar Gombe a matsayin Jami'ar Raya Al’umma, Sufeto, da Shugaban Sashe tsakanin 1987 zuwa 2000.

A shekara ta 2000, ta zama zaɓaɓɓar kansila a ƙaramar hukumar Kaltungo. A tsakanin shekarar 2000 zuwa 2007 aka zaɓe ta a matsayin ƴar majalisar dokokin jihar Gombe inda ta zama mataimakiyar bulala kuma shugabar kwamitin kula da harkokin mata/matasa.

A cikin 2021, Gwamna Muhammad Inuwa Yahaya ya naɗa ta a matsayin Darakta Janar, ta Mata da Ci gaban Jama'a (ARC-P). 

A watan Maris 2022, an zaɓe ta a matsayin shugabar mata ta shiyyar Arewa maso Gabas a jam'iyyar All Progressive Congress (APC).

Manazarta 

Rayayyun mutane
Haihuwan 1965
Ƴan siyasan Najeriya